CELEX: 62021TN0763
Language: fi
Date: 2021-12-07 00:00:00
Title: Asia T-763/21: Kanne 7.12.2021 – SE v. komissio

14.2.2022   
            
            
               FI
            
            
               Euroopan unionin virallinen lehti
            
            
               C 73/50
            
         
      Kanne 7.12.2021 – SE v. komissio
      (Asia T-763/21)
      (2022/C 73/63)
      Oikeudenkäyntikieli: englanti
      
         Asianosaiset
      
      
         Kantaja: SE (edustajat: asianajajat L. Levi ja A. Blot)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 23.4.2021 päivätyn päätöksen hylätä kantajan ehdokkuus nuorten ammattilentäjien ohjelmaan
               
            
                  —
               
               
                  kumoamaan tarpeellisilta osin 27.8.2021 päivätyn päätöksen hylätä kantajan 27.4.2021 päivätty oikaisuvaatimus
               
            
                  —
               
               
                  määräämään kanteessa arvioidun mukaisesti korvausta kantajalle aiheutuneesta aineellisesta vahingosta, jonka johtui sen mahdollisuuden menettämisestä, että kantaja voitaisiin luokitella uudelleen AD5-palkkaluokan väliaikaiseksi toimihenkilöksi 1.10.2021 alkaen
               
            
                  —
               
               
                  määräämään kanteessa arvioidun mukaisesti korvausta kantajalle aiheutuneesta aineellisesta vahingosta, jonka johtui sen mahdollisuuden menettämisestä, että kantajasta voisi tulla virkamies AD-palkkaluokan väliaikaisiin toimihenkilöihin rajattuun sisäiseen kilpailuun osallistumisen perusteella
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1.
               
               
                  Ensimmäinen kanneperuste, joka perustuu ikäsyrjintään Euroopan unionin perusoikeuskirjan 21 artiklan 1 kohdan, henkilöstösääntöjen 1d artiklan ja muuhun henkilöstöön sovellettavien palvelussuhteen ehtojen 10 artiklan 1 kohdan vastaisesti.
               
            
                  2.
               
               
                  Toinen kanneperuste, joka perustuu toimivallan väärinkäyttöön ja/tai toimivallan puuttumiseen.
               
            
                  3.
               
               
                  Kolmas kanneperuste, joka perustuu siihen, että kiinnostuksenilmaisupyyntö on lainvastainen.